5 persona të akuzar për sulmet e 11 shtatorit duan të pranojnë fajësinë
Disa ekspertë thonë se ata synojnë të paraqiten si martirë
Në sallën e gjyqit të Guantanamos, gjykatësi, një kolonel i ushtrisë amerikane, lexoi letrën e 5 të pandehurve, ku ata kërkojnë një seancë të posaçme, në mënyrë që të pranojnë përfshirjen e tyre në sulmet e 11 shtatorit, ku u vranë 2 mijë e 973 njerëz. Gjykatësi tha se do të merrte në pyetje secilin nga të pandehurit, për t’u siguruar se i kuptojnë implikimet e planit të tyre, që ka shumë mundësi çojë në dënimin e tyre me vdekje. Disa prej burrave, mes tyre më i njohuri, Khalid Sheik Mohamed, më parë i patën thënë gjykatës se ishin përfshirë në sulmet e 11 shtatorit dhe se kërkonin që të ekzekutoheshin, duke arritur kështu atë, që ata e shohin si vepër prej martirësh. Sipas letrës, a të 5 burrat e morën këtë vendim më 4 nëntor, ditën që Barak Obama u zgjodh President i Shteteve të Bashkuara. Zoti Obama ka thënë se ai do që ta mbyllë qendrën e ndalimit në Guantanamo dhe se do ta shqyrtojë edhe një herë sistemin e komisioneve ushtarake të debatueshme, përmes të cilave po gjykohen burrat në fjalë. Një numër ekspertësh thanë se të pandehurit mund të mendojnë se po u ikën rasti për t’u bërë martirë. Por Xhoan Mariner, e Organizatës "Human Righst Watch", thotë se kjo mundet të mos jetë diçka e keqe për ta. thotë ajo. Zonja Mariner thotë se Organizata "Human Rights Watch" kërkon që të gjithë të ndaluarit e Guantanamos të transferohen në burgjet e Shteteve të Bashkuara dhe ndaj tyre të zhvillohet proces gjyqësor i rregullt, qoftë në gjykata civile, apo ushtarake. Disa prej tyre, përsëri mund të përballen me dënimin me vdekje nga këto gjykata, por do të ishte më e vështirë për prokurorët që të përmbushin të gjitha kriteret. Një zëdhënës i Pentagonit nuk pranoi të bënte komente lidhur me zhvillimet e fundit në Guantanamo. Por zyrtarët thonë se komisionet ushtarake do të vazhdojnë punën, sipas planit, deri sa të marrin urdhëra të tjera që mund të jepen nga Presidenti i ri, pasi ai të bëjë betimin më 20 janar. Zonja Mariner e "Human Rights Watch", po ashtu shprehu shqetësimin se disa, ose të gjithë të pandehurit e akuzuar lidhur me sulmet e 11 shtatorit mund të jenë detyruar që të pranojnë fajësinë. Kur dolën për herë të fundit në gjyq, në qershor, juristët amerikanë të caktuar si avokatë mbrojtës për disa prej tyre, e akuzuan Khalid Sheikh Mohamedin se i kishte frikësuar klientët e tyre, që t’i bashkoheshin qëndrimit të tij sfidues ndaj gjykatës. Të pandehurit e tjerë të akuzuar për kompllotin në sulmeve të 11 shtatorit, janë Ramzi Binalshibh, Mustafa Ahmed al Hawsawi, Walid bin Attash dhe Ali Abdul Aziz Ali.//lk